R O M Â N I A
JUDEŢUL SIBIU

CONSILIUL LOCAL AL COMUNEI ORLAT

Comuna Orlat , str. Avram Iancu , nr. 202 , tel/fax 0269/571104 , 0269/571455

PROIECT

NR. 4094/24.05.2022
H O T Ă R Â R E A

privind acceptarea de către Comuna Orlat a donaţiei din partea doamnei Drăcos Mioara 
a terenului înscris în CF 106611 Orlat în suprafață de 110 mp  
 
 
Consiliul Local al Comunei Orlat , Judeţul Sibiu , întrunit în şedinţă ordinară la data de 31.05.2022, 

                        În aplicarea art. 196 alin. 1 lit. a  din O.U.G. nr. 57/2019 privind Codul administrativ, cu modificările şi completările ulterioare, 

                          Luând în considerare referatul de aprobare  la proiectul de hotărâre iniţiat de către primarul Comunei Orlat prin care acesta propune acceptarea de către Comuna Orlat a donaţiei din partea doamnei Drăcos Mioara a terenului înscris în CF 106611 Orlat în suprafață de 110 mp,  precum şi raportul de specialitate întocmit în acest sens,  

 
Având în vedere referatul de admitere al BCPI Săliște nr. 4736 din 01.04.2022 pentru dezmembrarea imobilului înscris în CF 100763 Orlat în 3 imobile: CF 106609 situat în localitatea Orlat , județul Sibiu , UAT Orlat având suprafața măsurată de 454 mp,  CF 106610 situat în localitatea Orlat , județul Sibiu , UAT Orlat având suprafața măsurată de 1.043 mp, CF 106611 situat în localitatea Orlat , județul Sibiu , UAT Orlat având suprafața măsurată de 110 mp,

                        Ţinând seama de prevederile  art. 863 lit. c și art. 1011 din Legea nr. 287/2009 privind Codul civil republicată, cu modificările şi completările ulterioare,

 
Având avizul comisiilor de specialitate constituite la nivelul autorităţii deliberative din Comuna Orlat ,


                       Având în vedere prevederile art. 129 alin. 1, art. 129 alin. 2 lit. c, art. 133 alin.1 , art. 139 alin. 2 , art. 291 alin. 3 lit. a  din O.U.G. nr. 57/2019 privind Codul administrativ, cu modificările şi completările ulterioare,  

H O T Ă R Ă Ş T E :
Art. 1 :       Se aprobă acceptarea de către Comuna Orlat a donaţiei din partea doamnei Drăcos Mioara, a terenului înscris în CF 106611 Orlat situat în localitatea Orlat, județul Sibiu în suprafață de 110 mp, având categoria de folosință curți construcții , teren provenit din dezmembrarea CF 100763 Orlat în 3 imobile: CF 106609 situat în localitatea Orlat , județul Sibiu , UAT Orlat având suprafața măsurată de 454 mp,  CF 106610 situat în localitatea Orlat , județul Sibiu , UAT Orlat având suprafața măsurată de 1.043 mp, CF 106611 situat în localitatea Orlat , județul Sibiu , UAT Orlat având suprafața măsurată de 110 mp . 
Art. 2 :         Terenul înscris în CF 106611 Orlat situat în localitatea Orlat, județul Sibiu în suprafață de 110 mp va avea destinația de drum și va fi introdus în domeniul public al Comunei Orlat după încheierea actului de donație în formă autentică  . 
Art. 3 :            Se mandatează primarul Comunei Orlat , dl. Gâţă Aurel să semneze în numele şi pe seama Comunei Orlat contractul de donaţie  şi să efectueze toate demersurile necesare pentru introducerea în domeniul public al Comunei Orlat a terenului care face obiectul prezentei hotărări. 
Art. 4( 1 ) :
Prezenta hotărâre se comunică prefectului judeţului Sibiu în vederea exercitării controlului cu privire la legalitate şi se aduce la cunoştinţa publică prin grija secretarului general al comunei Orlat .
         ( 2 ) : 
Aducerea la cunoştinţa publică se face prin afişare la sediul autorităţilor administraţiei publice locale , prin afişare la Panoul de Afişaj al Consiliului Local al Comunei Orlat .
         ( 3 ) : 
Se încredinţează primarul Comunei Orlat  şi Compartimentul Contabilitate cu ducerea la îndeplinire a dispoziţiilor prezentei hotărâri .

